Diari Oficial de la Generalitat Valenciana


Sumari del DOGV 4681, del 30-01-2004 (2004/353)

Convocatòria i bases específiques, aprovades per Resolució de l'Alcaldia de 9 de desembre de 2003, que han de regir (junt amb les bases generals que van ser publicades en el Butlletí Oficial de la Província de València núm. 2, de 3 de gener de 1996), el procés selectiu per a la provisió d'una plaça d'oficial electricista, vacant en la plantilla de funcionaris d'este ajuntament.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4681

Data del DOGV
:   30-01-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/353


Data del document
:   12-12-2003

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * concurs administratiu
    * administració local
    * obrer especialitzat

Convocatòria i bases específiques, aprovades per Resolució de l'Alcaldia de data 9 de desembre de 2003, que han de regir (junt amb les bases generals que van ser publicades en el Butlletí Oficial de la Província de València núm. 2, de data 3 de gener de 1996), el procés selectiu per a la provisió d'una plaça d'oficial electricista, vacant en la plantilla de funcionaris d'este ajuntament. [2004/S353]
  
1. Denominació de la plaça: oficial electricista.
  
2. Naturalesa: funcionarial, classificada en el grup D.
  
3. Nombre de places: una, es constituirà una borsa de treball per a interins.
  
4. Titulació exigida: FP1, branca Electricitat.
  
5. Tribunal específic: assessors del tribunal que assistixen a la sessió amb veu però sense vot:
  
- Un especialista en valencià.
  
6. Sistema de selecció: oposició.
  
7. Drets d'examen: 18,75 euros. Les persones interessades efectuaran l'ingrés en el següent número de compte: La Caixa, situada a l'avinguda Blasco Ibáñez, número 17 de Mislata, en el compte següent: 2100 1432 36 4251426719. El justificant de l'ingrés haurà d'entregar-se junt amb la instància. Podran quedar exempts del pagament dels mencionats drets els aspirants que acrediten greu situació econòmica, per mitjà de la presentació de l'oportú certificat de l'oficina d'ocupació, on conste que estant desocupat no percep prestació ni subsidi de desocupació.
  
8. Proves de l'oposició.
  
8.1 Exercicis obligatoris i eliminatoris.
  
Primer exercici: este exercici consistirà en un qüestionari de preguntes amb respostes alternatives sobre els temes que componen les matèries genèriques i específiques del temari amb un qüestionari de 50 preguntes. El temps de duració de l'exercici serà d'una hora. La penalització dels errors consistirà a descomptar una pregunta encertada per cada tres preguntes errònies. Les preguntes se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal. Esta prova es puntuarà de 0 a 10 punts, i serà necessari un mínim de cinc punts per a superar-la.
  
Segon exercici: consistirà en la realització d'un qüestionari de 20 preguntes dirigides a apreciar el coneixement dels aspirants en relació amb la part segona de matèries específiques del temari. Les qüestions plantejades se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal. La duració de l'exercici serà d'hora i mitja. Esta prova es puntuarà de 0 a 10 punts, i serà necessari un mínim de cinc punts per a superar-la.
  
Tercer exercici: supòsits pràctics.
  
Consistirà en la realització de dos supòsits pràctics relacionats amb la segona part del programa de la convocatòria i dirigides a apreciar la capacitat dels aspirants per a realitzar les funcions pròpies del lloc de treball, segons les indicacions que farà el tribunal. Els supòsits se seleccionaran pel tribunal per sorteig celebrat immediatament abans del començament de l'exercici, d'entre els proposats pels membres d'este. La duració màxima de l'exercici serà d'hora i mitja. Esta prova es puntuarà de 0 a 10 punts, i serà necessari un mínim de cinc punts per a superar-la.
  
8.2 Exercici obligatori i no eliminatori:
  
Quart exercici: consistirà en la realització de dues proves:
  
Coneixement oral del valencià, per mitjà de lectura d'un text elegit pel tribunal i conversació sobre estei coneixement escrit del valencià, per mitjà d'una traducció del valencià al castellà i del castellà al valencià d'un text elegit pel tribunal, durant un temps màxim de 40 minuts.
  
La qualificació global d'este exercici serà de 0 a 2 punts.
  
9. Temari
  
Matèries comunes
  
Tema 1. La Constitució Espanyola de 1978. Estructura i principis fonamentals.
  
Tema 2. Organització territorial de l'estat. Principals institucions de l'estat.
  
Tema 3. Els estatuts d'autonomia: el seu significat. Institucions de la Generalitat Valenciana.
  
Tema 4. El municipi: competències. El terme municipal. La població.
  
Tema 5. Organització municipal.
  
Tema 6. La funció pública local i la seua organització. Drets i deures dels funcionaris públics locals.
  
Tema 7. El procediment administratiu: concepte i regulació. Fases del procediment.
  
Matèries específiques
  
Tema 1. Definició de conceptes elèctrics, terminologia, unitats de mesura, equivalències.
  
Tema 2. Conceptes generals de producció, conversió, transformació, transport, distribució i utilització de l'energia elèctrica.
  
Tema 3. Conductors elèctrics, identificació dels conductors, conductors de fases, conductor neutre i conductor de protecció.
  
Tema 4. Caiguda de tensió, concepte general, valors màxims permesos en cada cas.
  
Tema 5. Concepte de tensió elèctrica, classificació en baixa, mitjana i alta tensió, ús de cada una d'estes.
  
Tema 6. Tipus de corrents: corrent continu i corrent altern monofàsic i trifàsic, tensió simple i tensió composta. Tensions normalitzades.
  
Tema 7. Xarxes de distribució en baixa tensió.
  
Tema 8. Instal·lacions d'enllaç.
  
Tema 9. Protecció de les instal·lacions contra sobreintensitats i sobretensions.
  
Tema 10. Protecció de les instal·lacions elèctriques contra contactes directes i indirectes.
  
Tema 11. Posada a terra de les instal·lacions.
  
Tema 12. Connexions equipotencials.
  
Tema 13. Enllumenats públics.
  
Tema 14. Conceptes generals sobre connexió, línia general d'alimentació i derivació individual.
  
Tema 15. Enllumenats de senyalització i emergència.
  
Tema 16. Instal·lacions en locals de pública concurrència.
  
Tema 17. Comprovació d'una instal·lació elèctrica, aparells emprats per a localització d'avaries, procediment a seguir en el supòsit d'imminent perill per a persones i edificis.
  
Tema 18. Enllumenats especials.